СКД *Просвјета* Загреб, Координациони одбор за источну Славонију, Барању и западни Срем, расписује

**К О Н К У Р С  
за доделу Годишње награде *Бранимир Куруцић***

Предлагачи могу да буду пододбори и појединци, чланови СКД *Просвјета* у саставу, односно са подручја на ком делује Координациони одбор за источну Славонију, Барању и западни Срем, те Ансамбл народних игара СКД *Просвјета*.

Кандидати за Годишњу награду могу бити:

а) појединци, чланови пододбора СКД *Просвјета* с подручја источне Славоније, Барање и западног Срема;

б) пододбори, секције и ансамбли у саставу Координационог одбора за источну Славонију, Барању и западни Срем;

ц) појединци који потичу из ових крајева, а који су постигли одређене резултате на подручју културе или допринели развоју културе у овим крајевима;

д) појединци који не потичу из ових крајева, али су на овом подручју постигли одређене резултате и тако допринели развоју културе у овим крајевима.

Предложени кандидат треба да има остварене резултате протеклих година из једног од наведених подручја:

– сценске уметности;

– музичке уметности;

– књижевно-језичке уметности;

– ликовне уметности и вајарства;

– филмске уметности;

– неког другог подручја значајног за културни развој области.

Предлози за Годишњу награду уз детаљно образложење предлагача могу се доставити препоручено поштом на адресу:

СКД „Просвјета“

Координациони одбор за ИСБЗС

Николе Тесле 69

31204 Бијело Брдо

или путем електронске поште на адресу [spopac@gmail.com](mailto:spopac@gmail.com)

Рок за доставу предлога је у поноћ 30. 9. 2017. године. Предлози без детаљног образложења и они пристигли након наведеног датума неће бити уважени.